cyanic-selkie/wikianc huggingface dataset:
குப்பாம்பட்டி பெருமாள் கோயில்
மேற்கோள்கள்
பகுப்பு:விருதுநகர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தத்தமங்கலம் ஊராட்சி
தத்தமங்கலம் ஊராட்சி (Thathamangalam Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மண்ணச்சநல்லூர் வட்டாரத்தில் அமைந்துள்ளது. இந்த ஊராட்சி, மண்ணச்சநல்லூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2902 ஆகும். இவர்களில் பெண்கள் 1486 பேரும் ஆண்கள் 1416 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தஞ்சாவூர் அபிராமி அம்பிகை உடனுறை அமர்தகடேஸ்வரர் கோயில்
தஞ்சாவூர் அபிராமி அம்பிகை உடனுறை அமர்தகடேஸ்வரர் கோயில் தமிழ்நாட்டில் தஞ்சாவூர் மாவட்டம், தஞ்சாவூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ்கடேஸ்வரர், அபிராமி அம்பிகை சன்னதிகளும், விநாயகர், நவக்கிரகம், லெட்சுமிநாராயண பெருமாள், ஆஞ்சநேயர், முருகன் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. புரட்டாசி, மாசி மாதம் நவராத்திரி, சிவன்ராத்திரி திருவிழாவாக நடைபெறுகிறது.
விளக்கனந்தல், துரிஞ்சிகுப்பம்
விளக்கனந்தல் கிராமம் (Vilakananthal Village), தமிழ்நாட்டின் திருவண்ணாமலை மாவட்டத்தில் உள்ள  போளூர் வட்டாரத்தில்  துரிஞ்சிகுப்பம் ஊராட்சிக்குட்பட்டதாக  அமைந்துள்ளது. இந்த கிராமம், துரிஞ்சிகுப்பம் ஊராட்சிக்கும், போளூர் சட்டமன்றத் தொகுதிக்கும்  மற்றும் ஆரணி மக்களவைத் தொகுதிக்கும் உட்பட்டதாகும். 2011 ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 469 ஆகும். இவர்களில் பெண்கள் 237 பேரும் ஆண்கள் 232 பேரும் உள்ளனர். 469 பேர் மக்கள்தொகை கொண்ட விளக்கனந்தல் கிராமம், துரிஞ்சிகுப்பம் ஊராட்சியின் 3 வது அதிக மக்கள் தொகை கொண்ட கிராமமாகும்.
அமைவிடம்
திருவண்ணாமலை மாவட்டத்தில், துரிஞ்சிகுப்பம் ஊராட்சியில், சவ்வாது மலை அடிவாரத்தில் அமைந்துள்ளது இந்த விளக்கனந்தல் கிராமம். இந்த கிராமத்திலிருந்து துரிஞ்சிகுப்பம் ஊராட்சிக்கு செல்ல சாலை வசதிகளும் அமைக்கப்பட்டுள்ளது. அதுமட்டுமில்லாமல் ஆரணி மற்றும் போளூருக்கு செல்ல பேருந்து வசதிகள்
சான்றுகள்
பகுப்பு:திருவண்ணாமலை மாவட்டத்திலுள்ள கிராமங்கள்
ஸ்ரீகிருஷ்ணா நாராயண் ரத்தன்சங்கர்
ஸ்ரீகிருஷ்ணா நாராயண் ரத்தன்சங்கர் (Shrikrishna Narayan Ratanjankar) (திசம்பர் 31, 1899 நள்ளிரவு- 14 பிப்ரவரி 1974) அல்லது எஸ்.என்.ரத்தன்சங்கர் ஆக்ரா கரானாவில் (இசைப்பள்ளி) இந்திய பாரம்பரிய இசையின் புகழ்பெற்ற நிபுணராகவும், ஆசிரியராகவும் இருந்தார். விஷ்ணு நாராயண் பட்கண்டே, பரோடா மாநிலத்தின் பயாசு கான் ஆகியோரின் முன்னணி சீடரான இவர், இலக்னோவின் பட்கண்டே இசைக் கழகத்தின் முதல்வராகவும் இருந்தார். அங்கு இவர் இசைத்துறையில் பல குறிப்பிடத்தக்கவர்களைப் பயிற்றுவித்தார்.
ஆரம்ப கால வாழ்க்கை
இவரது தாத்தா கோவிந்தராவ் 19 ஆம் நூற்றாண்டின் மத்தியில் மும்பை வந்தவர். இவரது தந்தை நாராயண் கோவிந்த் ரத்தன்சங்கர் மும்பையில் பிறந்தார். இவருக்கு 7 வயதில் பயிற்சி அளிக்கப்பட்டது. அனந்த் மனோகர் ஜோஷியிடமும் ( குவாலியர் கரானா ) பின்னர் ஆக்ரா கரானாவின் பயாசு கானின் கீழும் இவர் பயிற்சிப் பெற்றார். 1911ஆம் ஆண்டில், இசைக்கலைஞர் விஷ்ணு நாராயண் பட்கண்டேவிடம் பயிற்சி பெறத் தொடங்கினார். 1926 இல் மும்பை பல்கலைக்கழகத்தில் பட்டம் பெற்றார்.
இலக்னோவில் உள்ள பட்கண்டே இசை பல்கலைக்கழகத்தின் (முன்னர் மாரிஸ் இசைக் கல்லூரி என்று அழைக்கப்பட்டது) பல ஆண்டுகளாக முதல்வராக இருந்தார். பின்னர் மத்திய பிரதேசத்தின் கைராகர் இந்திரா சங்க கால விஸ்வ வித்யாலயாவில் துணைவேந்தராக நியமிக்கப்பட்டார். பின்னர் இவர் மீண்டும் இரண்டு வருட ஒப்பந்தத்தில் பட்கண்டே இசை வித்யாபீடத்தின் தலைவராக அழைக்கப்பட்டார். இவரது மாணவர்களில் கே. ஜி. ஜின்டே, எஸ்சிஆர். பட், சிதானந்த் நகர்கர், வி. கோ. ஜாக், தினகர் கைக்கினி, சானோ குரானா, சுமதி முத்தட்கர், பிரபாகர் சின்சோர், சி. ஆர். வியாசு, சின்மயி லஹிரி, யஷ்வந்த் மகாலே, எஸ். என். திரிபாதி, ரோஷன் லால் நகராத் (இசையமைப்பாளர்) ஆகியோர் அடங்குவர்.
1950களின் நடுப்பகுதியில் அனைத்திந்திய வானொலிக்கு கலைஞர்களைத் தேர்ந்தெடுக்கும் குழுவிற்குத் தலைவராக நியமிக்கப்பட்டார்.
விருது
1957ஆம் ஆண்டில் இவருக்கு இந்திய அரசு பத்ம பூசண் விருதினை வழங்கியது. 1963ஆம் ஆண்டில் இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி, வாழ்நாள் சாதனையாளர்களுக்கான மிக உயர்ந்த கௌரவமான சங்கீத நாடக அகாதமி கூட்டாளர் என்ற கௌரவத்தை இவருக்கு வழங்கியது.
மேற்கோள்கள்
பகுப்பு:1974 இறப்புகள் பகுப்பு:1900 பிறப்புகள்
சல்லியக்கிரியை
சல்லியக்கிரியை என்பது பண்டைய இந்திய மருத்துவ முறைகளுள் ஒன்றாகும். அதாவது சோழர் காலத்தில் ஆலயங்களை அண்டியிருந்த மருத்துவ மனைகளில் இம் முறை காணப்பட்டது. இது கட்டிகள் முதலானவற்றை அறுத்து குணப்படுத்தும் மருத்துவ முறையாகும். இன்றைய சத்திரசிகிச்சைக்கு ஒப்பானது. இன்றைய காலம் போன்றே அன்றைய காலத்திலும் மருத்துவ மனைகளில் வெவ்வேறு துறை சார்ந்த இரு மருத்துவர்கள் காணப்பட்டதாக அறியலாம். ஒருவர் கைநாடி பிடித்து மருந்து கொடுப்பவர். மற்றையவர் சல்லியக்கிரியை பண்ணுபவர்.
இராஜேந்திர சோழனின் திருமுக்கூடல் மெய்க்கீர்த்தி இச் சல்லியக்கிரியை செய்வோனுக்கு வழங்கப்பட்ட நிவந்தங்கள் பற்றிக் கூறுகின்றது. "...சல்லியக்கிரியை பண்ணுவானுக்கு நாளொன்றுக்கு நெல் குறுணியும் ஆதுலர்க்கு மருந்துகளுக்கு வேண்டும் மருந்து பறித்து விறகிட்டு பரியாரம் பண்ணுவரிருவருக்கு நாளொன்றுக்கு நெல் குறுணியாக நெல்பதக்கும் காசொன்றாக காசிரண்டும்...........இக்காசு பத்ராவிடில் காசொன்றுக்கு தண்டவாணி ஒன்றோடொக்கும் பொன்காசு நிறைகால் இடுவதாகவும் இப்படியாண்டு ஆறாவது நிபந்தம் செய்தபடி இந்நிபந்தம் தழுவக்குழைந்தானான அபிமானபேரு பிரம்ம மாராயன்"
வெண்பாப் பாட்டியல்
வெண்பாப் பாட்டியல் என்பது ஒரு பாட்டியல் நூல். இதற்கு வச்சணந்திமாலை என்னும் இன்னொரு பெயரும் வழங்கிவருகின்றது. இதை இயற்றியவர் குணவீர பண்டிதர் எனப்படும் புலவர் ஆவார். இவரே நேமிநாதம் என்னும் இலக்கண நூலையும் இயற்றியவர். குணவீர பண்டிதரின் ஆசிரியரான வச்சணந்தி (வஜ்ர நந்தி) என்பாரின் பெயரைத் தழுவியே இந்நூலுக்கு வச்சணந்திமாலை என்னும் பெயர் ஏற்பட்டது எனத் தெரிகிறது. இன்று முழுமையாகக் கிடைக்காத இந்திரகாளியம் என்னும் இலக்கண நூலை முதல் நூலாக வைத்தே குணவீர பண்டிதர் இதனை இயற்றியுள்ளார்.
காலம்
இந்த நூல் தோன்றிய காலம் 13-ஆம் நூற்றாண்டு.
அமைப்பு
முதன்மொழியியல் செய்யுளியல் பொதுவியல்
குறிப்புகள்
<References/>
உசாத்துணைகள்
பகுப்பு:தமிழ் இலக்கண நூல்கள் பகுப்பு:13 ஆம் நூற்றாண்டுத் தமிழ் நூல்கள்
சதுர்த்தசி
thumb|400px|சதுர்த்தசித் திதியைக் குறிக்கும் கோணம் செம்மஞ்சள் நிறத்தில் காட்டப்பட்டுள்ளது. சதுர்த்தசி என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் பதினான்காவது திதி சதுர்த்தசி ஆகும். சதுர்த்தச எனும் வடமொழிச் சொல் பதினான்கு எனப் பொருள்படும். 15 நாட்களைக் கொண்ட தொகுதியில் பதினான்காவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் பதினான்காம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் பதினான்காம் நாளுமாக இரண்டு முறை சதுர்த்தசித் திதி வரும். அமாவாசையை அடுத்துவரும் சதுர்த்தசியைச் சுக்கில பட்சத் சதுர்த்தசி என்றும், பூரணையை அடுத்த சதுர்த்தசியைக் கிருட்ண பட்சத் சதுர்த்தசி என்றும் அழைக்கின்றனர்.
வானியல் விளக்கம்
சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். சதுர்த்தசித் திதி பதினான்காவது திதியும் 29 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 156 பாகையில் இருந்து 168 பாகை ஆகும் வரை உள்ள காலம் சுக்கில பட்சத் சதுர்த்தசித் திதியும், 336 பாகையிலிருந்து 348 பாகை வரை செல்வதற்கான காலம் கிருட்ண பட்சத் சதுர்த்தசியும் ஆகும்.
இந்து சமயச் சிறப்பு நாட்கள்
அமாவாசைக்கு முதல் நாள் வரும் சதுர்த்தசி இருத்தை என அழைக்கப்படுவதுடன் இது சுப காரியங்களுக்கு விலக்கப்படும். பவித்ர சதுர்த்தசி ஆஷாட பௌர்ணமியின் முன்னாள் சதுர்த்திசி திதி அமையும் நாளை பவித்ர சதுர்த்தசி என்கின்றனர். இந்த நாளில் சிவபெருமானை வழிபடுதல் வேண்டும்.
வெளி இணைப்புகள்
பகுப்பு:திதிகள்
வடுவூர் கே. துரைசாமி
'''வடுவூர் கே. துரைசாமி ஐயங்கார்''' (1880-1942) ஒரு தமிழ் எழுத்தாளர். தமிழ்ப் புதின எழுத்தின் முன்னோடிகளில் ஒருவராகக் கருதப்படுகிறார்.
வாழ்க்கை வரலாறு
தஞ்சாவூர் மாவட்டத்தில் பிறந்த துரைசாமியின் தந்தையார் பெயர் கிருஷ்ணசாமி ஐயங்கார். பி.ஏ. பட்டம் பெற்று தாசில்தாராகப் பணியாற்றிய துரைசாமி, எழுதுவதற்காக வேலையைத் துறந்தார். இவரது மனைவி பெயர் நாமகிரி அம்மாள். தனது புதினங்களை அச்சிட சொந்தமாக அச்சகம் நடத்தினார். தன் படைப்புகளை வெளியிட ”மனோரஞ்சனி” என்ற மாத இதழையும் நடத்தினார். ஐரோப்பிய எழுத்தாளர்களின் படைப்புகளைத் தழுவி பல தமிழ் புதினங்களை எழுதினார். தமிழில் துப்பறியும் கதைகள் எழுதிய முன்னோடி எழுத்தாளர்களுள் இவரும் ஒருவர். இவரது மேனகா, திகம்பர சாமியார், மைனர் ராஜாமணி, பாலாமணி அல்லது பக்காத் திருடன், வித்யாபதி போன்ற புதினங்கள் திரைப்படமாக்கப்பட்டன. 2009ம் ஆண்டு இவரது படைப்புகள் தமிழக அரசால் நாட்டுடமையாக்கப்பட்டன.
வெளி இணைப்புகள்
பகுப்பு:தமிழ் எழுத்தாளர்கள் பகுப்பு:1880 பிறப்புகள் பகுப்பு:1942 இறப்புகள் பகுப்பு:நாட்டுடைமை நூல்களின் ஆசிரியர்கள் பகுப்பு:தஞ்சாவூர் மாவட்ட நபர்கள்
கருக்கனஹள்ளி ஊராட்சி
கருக்கனஹள்ளி ஊராட்சி (Karukkanahalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள கெலமங்கலம் வட்டாரத்தில் அமைந்துள்ளது. இந்த ஊராட்சி, வேப்பனஹள்ளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2567 ஆகும். இவர்களில் பெண்கள் 1231 பேரும் ஆண்கள் 1336 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கெலமங்கலம் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
சார்புகளின் தொகுப்பு
கணிதத்தில் சார்புகளின் தொகுப்பு அல்லது சார்புகளின் இணைப்பு (composition of functions) என்பது ஒரு சார்பின் விளைவின் மீது மற்றொரு சார்பைப் பயன்படுத்துவதாகும். f: X → Y மற்றும் g: Y → Z என்ற இரு சார்புகளை எடுத்துக்கொண்டால், f சார்பின்படி உள்ளீடு x -ன் வெளியீடு f(x) -ஐ g சார்பின் உள்ளீடாக எடுத்துக்கொண்டு அதற்குரிய வெளியீட்டைக் கணக்கிடுவது இவ்விரு சார்புகளின் தொகுப்பாகும்.
தொகுப்புச் சார்பு g ∘ f: X → Z பின்வருமாறு வரையறுக்கப்படுகிறது:
சேர்ப்புப் பண்பு:
சார்புகளின் தொகுப்பு சேர்ப்புப் பண்புடையது.
f, g, மற்றும் h மூன்றும் தகுந்த ஆட்களம், இணையாட்களம் கொண்ட மூன்று சார்புகள் எனில்:
பரிமாற்றுப் பண்பு:
பொதுவாக, சார்புகளின் தொகுப்புக்குப் பரிமாற்றுப் பண்பு கிடையாது. சில குறிப்பிட்ட சார்புகள் மட்டுமே அதுவும் சில சிறப்புச் சூழ்நிலைகளில் மட்டுமே பரிமாற்றுப் பண்பு கொண்டிருக்கும்.
x \ge 0 என்னும்போது மட்டுமே
எடுத்துக்காட்டு
Academ_Example_of_similarity_with_ratio_square_root_of_2.svg EFA -ஐ முக்கோணம் ATB -ஆக மாற்றும் வடிவொப்புமை உருமாற்றமானது ஒத்தநிலை உருமாற்றம்
H
R
ஆகிய இரு சார்புகளின் தொகுப்புச் சார்பாகும். இவ்விரு உருமாற்றங்களின் மையங்கள் ஒரே புள்ளி(S) ஆகும்.
-சுழற்சியால் A -ன் எதிருரு U, அதாவது, R
( A ) = U. மேலும் H
( U ) = B., H
(
( A ) ) = (
○
) ( A ) =  B.]] t நேரத்தில் ஒரு வானூர்தி பறக்கும் உயரத்தைக் குறிக்கும் சார்பு h(t) மற்றும் x உயரத்தில் இருக்கக்கூடிய ஆக்ஸிஜனின் அளவைக் குறிக்கும் சார்பு c(x) எனில், இவ்விரண்டு சார்புகளின் தொகுப்புச் சார்பு (c ∘ h)(t), t நேரத்தில் அந்த வானூர்தியைச் சுற்றியுள்ள பகுதியின் ஆக்ஸிஜன் அளவைக் குறிக்கும்.
சார்பின் அடுக்குகள்
கணம் (கணிதம்) எனில் சார்பை அதனுடனேயே தொகுக்கலாம்.
அவ்வாறு செய்யப்படும் தொகுப்புச் சார்பின் குறியீடு: f^2\,.
ஒரு சார்பை அச்சார்புடனேயே மீண்டும் மீண்டும் தொகுப்பு காண்பது சார்புத் தொடர்தல் எனப்படும்.
குறிப்பு: f -ன் மதிப்புகள் ஒரு வளையத்தில் அமையுமானால் f n என்பது சார்புத் தொடர்தலை மட்டுமில்லாது f, -ன் n மடங்கினையும் குறிக்கலாம்:
.
எடுத்துக்காட்டு:
இங்கும் எதிரெண் அடுக்குகள், குறிப்பாக −1, மடங்கைக் குறிக்காமல் நேர்மாறுச் சார்பைக் குறிக்கும்:
வெளி இணைப்புகள்
பகுப்பு:சார்புகளும் கோப்புகளும் பகுப்பு:கணக் கோட்பாடு பகுப்பு:ஈருறுப்புச் செயல்கள்
அரநாடன்
அரநாடன் என்போர் தமிழகப் பழங்குடியின வகையைச் சேர்ந்த பழங்குடியினர் ஆவர். இவர்கள் கோவைமாவட்டத்தைச் சேர்ந்த ஆனைமலையில் வாழ்கின்றனர். பாம்பிலிருந்து எண்ணெய் தயாரிக்கும் நுட்பத்தை அறிந்ததினால் இவர்கள் அரநாடன் என்னும் பெயர் பெற்றனர். இவர்கள் மலையாளம் கலந்த கிளை மொழி ஒன்றைப் பேசுகின்றனர்.
பகுப்பு:தமிழகப் பழங்குடிகள் பகுப்பு:இந்தியப் பழங்குடிகள்
இதய இலயமின்மை
இதய இலயமின்மை (Arrhythmia) அல்லது சீரற்ற இதயத் துடிப்பு) என்பது இதயத் துடிப்பு வழமையாக இல்லாத பல்வேறு குறைபாடுகளைக் குறிக்கின்றது. இதயத் துடிப்பு மிகவும் விரைவாகவோ (இதயத் துடிப்பு மிகைப்பு) மிகவும் மெதுவாகவோ (இதயத் துடிப்புத் தளர்வு) அல்லது தனது இயல்பான இலயத்தில் துடிக்காமலோ இருக்கலாம். சிலவகை இலமின்மைகளில் எவ்வித அறிகுறியும் இருக்காது. சீரற்ற நெஞ்சுத்துடிப்பு அல்லது இதயத் துடிப்புகளுக்கிடையே நிறுத்தம் அறிகுறிகளாக வெளிப்படும். மிகக் கடுமையான நோயின் போது தலை சுற்றல், மயக்கம், மூச்சுத் திணறல் அல்லது நெஞ்சு வலி காணப்படும். பெரும்பாலான நேரங்களில் இலயமின்மை கடும்நோயாக இல்லாதிருப்பினும் சிலசமயங்களில் பக்கவாதம் அல்லது குருதித்தேக்க இதயத் திறனிழப்பு நோய்களுக்கு வழிகோலுகிறது.  சில இலயமில்லாத இதய நோயாளிகளுக்கு உடனடி மரணமும் சம்பவிக்கிறது.
இலயமில்லா இதயங்கள் நான்கு குழுக்களாகப் பிரிக்கப்பட்டுள்ளன: (1) முந்தும் இதயத் துடிப்புகள் அல்லது மிகை துடிப்புகள், (2) கீழறை மேற்புர மிகைத் துடிப்புகள், (3) கீழறை இதய இலயமின்மைகள் மற்றும் (4)மெதுவான இலயமின்மைகள் மிகைத்துடிப்புகளில் முந்தும் மேலறை சுருக்கங்கள், முந்தும் கீழறை சுருக்கங்கள் மற்றும் முந்தும் சந்திப்பு சுருக்கங்கள் அடங்கும். கீழறை மேற்புர மிகைத் துடிப்புகளில் மேலறை குறுநடுக்கங்கள், மேலறைப் பதற்றம் கீழறை மேற்புர துரத்து மிகைத்துடிப்பு அடங்கும். இதயக் கீழறை இலமின்மைகளில் கீழறை குறுநடுக்கங்கள் மற்றும் கீழறை மிகைத் துடிப்புகள் அடங்கும். மெதுவான இலயமின்மைகள் சைனசு முடிச்சுக் கோளாறாலோ மேலறை கீழறை இடைத்துளை கடத்துகை குழப்பங்களாலோ ஏற்படுகின்றது. . இலயமின்மைகள் இதய மின்கடத்துகை ஒருங்கியக் கோளாறுகளால் ஏற்படுகின்றன. பல சோதனைகள் மூலம் இக்கோளாறு கண்டறியப்படுகின்றது; குறிப்பாக இதய துடிப்பலைஅளவி மற்றும் ஓல்ட்டர் உணர்கருவி பயன்படுத்தப்படுகின்றது.
பல்வகை இலயமின்மைகளும் குணப்படுத்தக் கூடும். மருந்துகள், செயற்கை இதயமுடுக்கி செருகுதல் போன்ற மருத்துவ முறைமைகள், அறுவை சிகிச்சை ஆகியன சிகிச்சைகளுக்கு பயன்படுத்தப்படுகின்றன. விரைவான இதயத் துடிப்புள்ளோருக்கு பீட்டா பிளாக்கர்கள் போன்ற மருந்துகள், இலயமின்மையை கட்டுப்படுத்தும் புரோகைனமைடு போன்ற மருந்துகள் தரப்படுகின்றன. புரோகைனமைடு போன்ற மருந்துகள் நெடுங்காலம் எடுக்கப்பட்டால் குறிப்பிடத்தக்க பின்விளைவுகளை ஏற்படுத்தும். இதய முடிக்கிகள் மெதுவான இதயத் துடிப்புகளுக்குப் பயன்படுத்தப்படுகின்றன. சீரற்ற இதயத் துடிப்புகளைக் கொண்டவர்களுக்கு சிக்கல்கள் மிகாதிருக்க குருதி மெலிவூட்டிகள் தரப்படுகின்றன. மிகவும் கடுமையாக பாதிக்கப்பட்டோருக்கும் மருத்துவநிலையாக நிலையற்றோர்களுக்கும் உடனடியாக கட்டுப்படுத்தப்பட்ட மின் அதிர்ச்சி (இதயத் திருப்பம், குறுநடுக்கமெடுப்பு) கொடுக்கப்படுகின்றது.
வெளி இணைப்புகள்
பகுப்பு:இதயக் கோளாறுகள்
பேசில் கிளார்க்
வெளி இணைப்பு
பேசில் கிளார்க் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1885 பிறப்புகள் பகுப்பு:1940 இறப்புகள் பகுப்பு:1831 பிறப்புகள் பகுப்பு:1878 இறப்புகள் பகுப்பு:வடக்கு எதிர் தெற்கு துடுப்பாட்டக்காரர்கள்
குறிப்பிட்டு அறிவிக்கப்பட்ட உலகளாவிய பயங்கரவாதி
குறிப்பிட்டு அறிவிக்கப்பட்ட உலகாளவிய பயரங்கவாதி (Specially Designated Global Terrorist (SDGT) ஐக்கிய அமெரிக்காவின் வெளியுறவுத் துறை அல்லது நிதித் துறையால் குறிப்பிட்டு அறிவிக்கப்படும் தீவிரவாதி அல்லது தீவிரவாத அமைப்பாகும். 11 செப்டம்பர் 2001 இரட்டைக் கோபுரத் தாக்குதல்களுக்குப் பின்னர் ஒரு நபர் அல்லது அமைப்பை குறிப்பிட்டு அறிவிக்கப்பட்ட உலகாளவிய பயரங்கவாதி அல்லது அமைப்பாக அறிவிப்பதற்கு 23 செப்டம்பர் 2001 அன்று அமெரிக்க அதிபர் நிர்வாக ஆணை எண் 13224 வெளியிட்டார். இந்த ஆணையில் 2 சூலை 2002 மற்றும் 23 சனவரி 2003 அன்று அமெரிக்க அதிபர் ஜார்ஜ் வாக்கர் புஷ் திருத்தம் மேற்கொண்டார்.
அமெரிக்க அதிபரின் நிர்வாக ஆணை 13224ன் கீழ் 4 டிசம்பர் 2001 அன்று தடைசெய்யப்பட்ட முதல் அமைப்பு அமெரிக்காவில் செயல்பட்ட பாலஸ்தீன புனித நாடு அறக்கட்டளை ஆகும். அமெரிக்காவின் வெளிநாட்டு சொத்துக் கட்டுப்பாட்டு அலுவலகம், பயங்கரவாதச் செயல்களைச் செய்ததாக அல்லது குறிப்பிடத்தக்க ஆபத்தை ஏற்படுத்தியதாகக் கண்டறியப்படும் அமைப்புகள் மற்றும் தனிநபர்கள் அல்லது பயங்கரவாதத்திற்கு நேரடியாக அல்லது மறைமுகமாக ஆதரவளிப்பவர்கள், சேவைகள் அல்லது உதவிகளை வழங்குபவர்களின் அனைத்து உடைமைகளை பறிமுதல் செய்வர். மேலும் பயங்கரவாத தடைச் சட்டத்தின் கீழ் அறிவிக்கப்பட்ட பயங்கரவாதிகள் மற்றும் பயங்கரவாத அமைப்புகள், அத்துடன் தொடர்புடைய நபர்கள், துணை நிறுவனங்கள், முன்னணி நிறுவனங்கள், முகவர்கள் அல்லது கூட்டாளிகளின் சொத்துகளை அமெரிக்க வெளிநாட்டு சொத்துக் கட்டுப்பாட்டு அலுவலகம் கையகப்படுத்தும்.
அமெரிக்காவின் வெளிநாட்டு சொத்துக் கட்டுப்பாட்டு அலுவலகம், குறிப்பிட்டு அறிவிக்கப்பட்ட வெளிநாட்டு தீவிரவாதிகள்/அமைப்புகளின் பட்டியலை ஆண்டுதோறும் வெளியிடும். அப்பட்டியலில் குறிப்பிட்டு அறிவிக்கப்பட்ட உலகாளவிய பயரங்கவாதிகள்/அமைப்புகளின் பெயர் இடம் பெறும்.
செய்திகளில்
சூன் 2023 அன்று 26 நவம்பர் 2008 மும்பாய் தாக்குதல்களுக்கு தொடர்புடைய லஷ்கர்-ஏ-தொய்பா அமைப்பின் தீவிரவாதியான சஜித் மீர் என்பவரை குறிப்பிட்டு அறிவிக்கப்பட்ட உலகாளவிய பயரங்கவாதிகள் பட்டியலில் சேர்க்கக் கோரி இந்தியாவும், அமெரிக்காவும் ஐக்கிய நாடுகள் பாதுகாப்பு அவையில் வலியுறுத்திய போது சீனா அதனை தனது வீட்டோ அதிகாரத்தை பயன்படுத்தி தடுத்தது. .
வெளி இணைப்புகள்
பகுப்பு:ஐக்கிய அமெரிக்காவில் சட்டம் பகுப்பு:தீவிரவாதம் பகுப்பு:ஐக்கிய அமெரிக்காவில் தீவிரவாதம்
காரகோரம்
காரகோரம் (Karakoram) என்பது பாகிஸ்தான், சீனா, இந்தியா ஆகிய நாடுகளின் எல்லைப் பகுதியில் அமைந்துள்ள ஒரு மலைத்தொடர் ஆகும். இது இமாலய மலைக்கு வடக்கே அமைந்துள்ளது. இது இமயமலையின் தொடர்ச்சி போல் காணப்பட்டாலும் உண்மையில் இது இமாலயத்தின் ஒரு பகுதி இல்லை.
உலகில் எவரெஸ்டுக்கு அடுத்தபடியாக அதிக உயரமுள்ள கே2 கொடுமுடிஎன்பது இம்மலைத் தொடரில்தான் அமைந்துள்ளது. இது மட்டுமின்றி பல கொடுமுடிகள் இங்கே உள்ளன. கே2வின் உயரம் எவரெஸ்டை விட 237 மீட்டர்கள் மட்டுமே குறைவு.
இம்மலைத் தொடர் ஏறக்குறைய 500 கிமீ (300 மைல்) நீளமுடையது. இப்புவியில் வடமுனை, தென்முனை தவிர்த்து மிகுந்த அளவில் பனி மூடிக் கிடக்குமிடம் காரகோரம் ஆகும். 70 கிமீ நீளமுள்ள சியாச்சென் பனியாறு 63 கிமீ நீளமுள்ள பியாபோ பனியாறும் இங்கு அமைந்துள்ளன. புவி வெப்பமாதலால் இமாலயப் பனியாறுகள் உருகி வரும் நிலையில் காரகோரத்துப் பனியோ இறுகி வருவதாக அறியப்பட்டுள்ளது.
மேற்கோள்கள்
பகுப்பு:மலைத் தொடர்கள் பகுப்பு:இந்திய மலைத்தொடர்கள்
அரிவாள்மணை
thumb|250px|யாழ்ப்பாணத்தில் புழக்கத்தில் உள்ள அரிவாள்மணை ஒன்று அரிவாள்மணை என்பது தமிழர் சமையலறைகளிலும், பிற இந்தியச் சமையலறைகளிலும் பயன்படுத்தப்படும் ஒரு கருவி ஆகும். இதை, அரிவாள், அருவாமணை போன்ற பெயர்களாலும் அழைப்பதுண்டு.
மரபுவழிச் சமையல்
இதனைப் பயன்படுத்துவோர் இதை, பலகை கிடையாகவும் வெட்டும் அலகு நிலைக்குத்தாகவும் இருக்கும்படி நிலத்தில் வைத்துப் பலகை மீது இருந்துகொண்டு வெட்டுவர். மரபுவழிச் சமையல் அறைகளில் நிலத்திலிருந்தே பெரும்பாலான சமையல் வேலைகள் செய்யப்பட்டதால் இது ஒரு வசதியான கருவியாக இருந்தது.
தற்காலச் சமையல்
தற்காலச் சமையலறைகளில் நின்றுகொண்டே சமைப்பதால், அரிவாள்மணை வசதியானதாக அமைவதில்லை. இதனால் முன்னர் அரிவாள்மணை கொண்டு செய்த வேலைகளைத் தற்போது கத்தியைப் பயன்படுத்திச் செய்கின்றனர்.
வெளி இணைப்புகள்
பகுப்பு:தமிழர் சமையல் கருவிகள்
குர்தாஸ்பூர் மக்களவைத் தொகுதி
குர்தாஸ்பூர் மக்களவைத் தொகுதி (Gurdaspur (Lok Sabha constituency)) இந்திய மக்களவைக்கான தொகுதியாகும். இது பஞ்சாபில் உள்ள 13 மக்களவைத் தொகுதிகளில் ஒன்று.
எல்லைகள்
இது 9 சட்டமன்றத் தொகுதிகளில் உள்ள அனைத்து ஊர்களையும் உள்ளடக்கியது. அவை:
சான்றுகள்
பகுப்பு:பஞ்சாப் (இந்தியா) மக்களவைத் தொகுதிகள் பகுப்பு:குர்தாஸ்பூர் மாவட்டம்
சோபானம்
சோபானம் என்பது இந்திய இந்துக் கோயிற் கட்டடக் கலை மரபில் படிகளைக் குறி்க்கப் பயன்படும் கலைச்சொல் ஆகும். வீடுகள் மற்றும் மாளிகைகளில் படிகள் அமைக்கப்படுவதுபோல இந்துக் கோயில்களின் கீழ்த் தளத்திலிருந்து மண்டபங்களை அடைவதற்கு சோபானம் அமைக்கப்படுவது வழமையாகும். சோபானத்தின் கைப்பிடிகளில் அலங்கார வேலைப்பாடுகள் இடம்பெறும். குறிப்பாக சுருள்யாளி வடிவம் மற்றும் கொடி வளைவுகள் முதலான வடிவங்கள் இடம்பெறுவதுண்டு. தஞ்சைப் பெரிய கோயில், தாராசுரம், திரிபுவனம் முதலான சோழர்காலக் கோயில்களில் இவ்வமைப்பிைனத் தெளிவாகக் காணமுடியும். விஜயநகர நாயக்கர் பாணியிலமைந்த கோயில்களிலும் சோபானங்கள் அமைந்துள்ளன.
இலங்கையில் அமைந்த பெளத்தக் கட்டுமானங்களும் இம் மரபைப் பின்பற்றியிருப்பதைக் காணலாம். இதில் யாளி வடிவங்களுக்குப் பதிலாக சிங்க வடிவங்கள் அமைந்திருக்கும்.
பகுப்பு:கட்டுமானப் பொறியியல்
சன்னா இர்சாத் மட்டூ
வாழ்க்கைக் குறிப்பு
சன்னா இர்சாத் மட்டூ சம்மு காசுமீரின் கந்தர்பால் மாவட்டத்தில் பிறந்தார். காசுமீர் மத்தியப் பல்கலைக்கழகத்தில் இதழியல் பயின்றார். 2021 ஆம் ஆண்டில் சன்னா மேக்னம் அறக்கட்டளையின் புகைப்படம் எடுத்தல் மற்றும் சமூக நீதிக்கான உறுப்பினர் ஆனார். தற்போது இராய்ட்டர்சு செய்தி நிறுவனத்தில் பணிபுரிகிறார்.
விருது
2019-20 ஆங்காங்கு போராட்டங்கள் பற்றிய செய்திகளை வெளியிட்டதற்காக 2020 ஆம் ஆண்டில் புலிட்சர் பரிசை வென்றார். இந்தியாவில் கொரோனா எண்ணிக்கை மற்றும் விவரம் பற்றிய ஆவணப் புகைபடங்களுக்காக அத்னான் அபிதி, தேனிசு சித்திக்கி அமித் தேவ் உள்ளிட்ட குழுவினருக்கு 2022 ஆம் ஆண்டுக்கான புலிட்சர் பரிசு அளிக்கப்பட்டது.
மேற்கோள்கள்
பகுப்பு:புலிட்சர் பரிசு பெற்றவர்கள் பகுப்பு:புகைப்படக் கலைஞர்கள் பகுப்பு:இந்தியப் புகைப்படக்கலைஞர்கள் பகுப்பு:ஜம்மு காஷ்மீர் மக்கள்
கிறிஸ்டினா கிரிம்மி
கிறிஸ்டினா விக்டோரியா கிரிம்மி (Christina Victoria Grimmie, மார்ச் 12, 1994 - சூன் 11, 2016) அமெரிக்க பாடகியும் பாடலாசிரியருமாவார்; என்பிசி தொலைக்காட்சி நிறுவனத்தின் பாட்டுப்போட்டியான தி வாய்சு நிகழ்ச்சி மூலமும் தற்கால பரப்பிசைக் கலைஞர்களின் புகழ்பெற்ற பாடல்களை மீள்பதிவாக வெளியிட்டும் பரவலாக அறியப்பட்டிருந்தார். சூன் 2011இல் இவரது அறிமுக இசைத்தட்டான ஃபைன்ட் மீ வெளியானது. அவரது கலைக்கூட இசைத்தொகுப்பு வித் லவ் 2013இல் வெளியிடப்பட்டது. இரண்டாவது இசைத்தட்டு, சைடு ஏ 2016இல் வெளியானது.
2014இல் கிரிம்மி தி வாய்சு (குரல்) தொலைக்காட்சி நிகழ்ச்சியின் ஆறாம் பருவத்தில் பங்கேற்றார். இந்தப் போட்டியில் மூன்றாவதாகத் தேர்வானார். அந்த நிகழ்ச்சியில் இவருக்குப் பயிற்றுநராக இருந்த ஆடம் லெவைன் இறுதிப் போட்டியில் முடிவு என்னவாக இருந்தாலும் தாம் தமது நிறுவனத்தில் வாய்ப்பளிக்கப் போவதாக அறிவித்திருந்தார். லில் வெய்ன் தன்னுடைய யங் மணி என்டெர்டெய்ன்மென்ட் நிறுவனத்தில் பாட உடன்பாடு செய்துகொள்வதாகக் கூறினார். ஐலாண்டு ரிகார்ட்சு நிறுவனத்தில் சில காலம் பணியாற்றியுள்ளார்.
சூன் 11, 2016 அன்று ஒர்லாண்டோவில் தனது இசை நிகழ்ச்சிக்குப் பிறகு தனது விசிறிகளுக்கு கையொப்பமிட்டுக் கொண்டிருக்கும் போது துப்பாக்கியால் சுடப்பட்ட கிரிம்மி பின்னர் மருத்துவமனையில் துப்பாக்கிக் காயங்களால் உயிரிழந்தார்.
வெளி இணைப்புகள்
பகுப்பு:அமெரிக்க இசைக் கலைஞர்கள் பகுப்பு:1994 பிறப்புகள் பகுப்பு:2016 இறப்புகள் பகுப்பு:கொலை செய்யப்பட்ட இசைக் கலைஞர்கள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
தமிழ்நாடு சட்டமன்ற இடைத்தேர்தல்கள், 2016-21
திருப்பரங்குன்றம் இடைத்தேர்தல் 2016
திருப்பரங்குன்றம் தொகுதி அதிமுக வேட்பாளர் எஸ். எம். சீனிவேல் 2016 தமிழ்நாடு சட்டமன்றத் தேர்தலில் வெற்றிபெற்றார் ஆனால் பதவி ஏற்கும் முன்பு மே 25 ஆம் தேதி மரணம் அடைந்தார் இதை அடுத்து திருப்பரங்குன்றம் தொகுதிக்கு இடைத்தேர்தல் 2016 நவம்பர் 19 அன்று நடந்தது. ஆளும்கட்சியான அதிமுக வேட்பாளர் ஏ. கே. போஸ் வெற்றி பெற்றார்.
டாக்டர். ராதாகிருஷ்ணன் நகர் சட்டமன்றத் தொகுதி இடைத்தேர்தல், 2017
இத்தொகுதியின் உறுப்பினரும், தமிழக முதல்வருமான ஜெயலலிதா 2016 திசம்பர் 5 அன்று காலமானதையடுத்து இத்தொகுதிக்கு தேர்தல் 2017 ஏப்ரல் 12 அன்று நடைபெறும் என அறிவிக்கப்பட்டது, ஆனாலும், வாக்காளர்களுக்கு பணம், மற்றும் பொருட்கள் கொடுக்கப்பட்டதாக வந்த முறைப்பாடுகளை அடுத்து தேர்தலை நிறுத்துவதாக ஏப்ரல் 9 அன்று இந்தியத் தேர்தல் ஆணையம் அறிவித்தது.
2017ஆம் ஆண்டு திசம்பர் 21 ஆம் தேதி நடைபெற்றது. தேர்தலில் அ.தி.மு.க. சார்பில் மதுசூதனன், தி.மு.க. சார்பில் மருதுகணேஷ், பாரதிய ஜனதா சார்பில் கரு.நாகராஜன் மற்றும் சுயேட்சையாக டி. டி. வி. தினகரன், நாம் தமிழர் கட்சி சார்பில் கலைக்கோட்டுதயம் உள்ளிட்ட 59 பேர் போட்டியிட்டனர். இத்தேர்தலில் 77.5 விழுக்காடு வாக்காளர்கள் தங்கள் வாக்கினைப் பதிவு செய்தனர். டிசம்பர் 24 ஆம் தேதியன்று வாக்கு எண்ணிக்கை நடைபெற்றது. வாக்கு எண்ணிக்கை 19 சுற்றுகளாக நடந்தது. வாக்கு எண்ணிக்கை முடிவில், சுயேச்சை வேட்பாளர் டி. டி. வி. தினகரன் 89,013 வாக்குகள் பெற்று வெற்றி பெற்றுள்ளார். அவரைத் தொடர்ந்து அதிமுக வேட்பாளர் மதுசூதனன் 48,306 வாக்குகள் பெற்றுள்ளார். திமுக வேட்பாளர் மருதுகணேஷ் 24,581 வாக்குகள் பெற்று மூன்றாம் இடத்தைப் பெற்றார்.
திருவாரூர் சட்டமன்ற தொகுதி இடைத்தேர்தல், 2019
திருவாரூர் சட்டமன்றத் தொகுதிக்கான இடைத்தேர்தல் சனவரி 28, 2019 இல் நடைபெற்று, வாக்கு எண்ணிக்கையானது சனவரி 31 அன்று நடைபெறும் என இந்தியத் தேர்தல் ஆணையம் அறிவித்தது. பின் கஜா புயல் நிவாராணம் வழங்க வேண்டி இந்தத் தேர்தலை ரத்து செய்வதாக சனவரி 7, 2019 இல் தேர்தல் ஆணையம் அறிவித்தது.
பின்னணி
திருவாரூர் சட்டமன்றத் தொகுதியின் சட்டமன்ற உறுப்பினராக இருந்த முன்னாள் தமிழக முதல்வர் மு. கருணாநிதி ஆகத்து 7 இல் மரணமடைந்தார். எனவே அந்தத் தொகுதிக்கு சனவரி 31 இல் இடைத்தேர்தல் நடைபெறும் என தேர்தல் ஆணையம் அறிவித்தது.
ரத்து
பின் கஜா புயல் நிவாராணம் வழங்க வேண்டி இந்தத் தேர்தலை ரத்து செய்வதாக சனவரி 7, 2019 இல் தேர்தல் ஆணையம் அறிவித்தது.
சட்டமன்ற இடைத்தேர்தல்கள் 2019
தமிழகத்தில் காலியாக உள்ள சட்டமன்றத் தொகுதிகளில் ஆண்டிபட்டி, அரூர், மானாமதுரை, பெரியகுளம், குடியாத்தம், பாப்பிரெட்டிபட்டி, அரவக்குறிச்சி, பரமக்குடி, பெரம்பூர், சோளிங்கர், திருப்போரூர், பூந்தமல்லி, தஞ்சாவூர், நிலக்கோட்டை, ஆம்பூர், சாத்தூர், ஒட்டப்பிடாரம், விளாத்திகுளம் ஆகிய 18 தொகுதிக்கு 2021 ஏப்ரல் 18 அன்று நடத்துவதாகவும் சூலூர், அரவக்குறிச்சி, ஒட்டபிடாரம், திருப்பரங்குன்றம் ஆகிய 4 தொகுதிகளுக்கு மக்களவையின் ஏழாம் கட்டத்துடன் சேர்த்து மே 19 அன்று தேர்தல் நடைபெறும் என்று தேர்தல் ஆணையம் அறிவித்தது. அதன்படி தேர்தல் நடந்தது.
22 சட்டமன்ற இடைத்தேர்தலுக்கான வாக்கு எண்ணிக்கை 23 மே 2019 நடைபெற்றது. வாக்கு எண்ணிக்கையின் முடிவில் அதிமுக 9 தொகுதிகளிலும்; திமுக 13 தொகுதிகளிலும் வென்றதாக அறிவிக்கப்பட்டது.
தொகுதியும் அதில் கட்சிகள் பெற்ற வாக்குகளும்.
நாக்குநேரி, விக்ரவாண்டி இடைத்தேர்தல்
நாங்குநேரி சட்டமன்றத் தொகுதி உறுப்பினராக இருந்த எச். வசந்தகுமார் 2019 ஆண்டு நடந்த மக்களவைத் தேர்தலில் கன்னியாகுமரி மக்களவைத் தொகுதியில் போட்டியிட்டு மக்களவை உறுப்பினராக ஆனதையடுத்து. தன் சட்டமன்ற உறுப்பினர் பதவியை இராஜினாமா செய்தார். அதேபோல விக்கிரவாண்டி சட்டமன்றத் தொகுதி உறுப்பினரான கே. ராதாமணி இறந்ததையடுத்து இந்த இரு தொகுதிகளுக்கும் 2019 அக்டோபர் 21 அன்று இடைத் தேர்தல் நடந்தது.
விக்கிரவாண்டி தொகுதியில்யில் நட்ந்த தேர்தலில் அ.தி.மு.க. வேட்பாளர் முத்தமிழ்ச் செல்வன் 1,13,766 வாக்குகளைப் பெற்று வெற்றிபெற்றார். இது பதிவான மொத்த வாக்குகளில் 60.29 விழுக்காடு வாக்குகளாகும். இவருக்கு அடுத்த இடத்தில் திமுகவின் புகழேந்தி, 68,828 வாக்குகளைப் பெற்றுத் தோல்வியடைந்தார். இவர் பதிவான மொத்த வாக்குகளில் 36.48 சதவீதம் பெற்றார். இருவருக்கும் இடையிலான வாக்கு வித்தியாசம் 44,924 ஆகும்.
அதேபோல நாங்குநேரி தொகுதியில் நட்ந்த இடைத் தேர்தலில் அதிமுக வேட்பாளர் நாராயணன் 95,377 வாக்குகள் பெற்று வெற்றிபெற்றார். இது பதிவான மொத்த வாக்குகளில் 55.88 விழுக்காடு ஆகும். காங்கிரஸ் கட்சி வேட்பாளர் மனோகரன் 61,932 வாக்குகளுடன் இரண்டாவது இடத்தை பெற்றார். அவர் தேரதலில் பதிவான வாக்குகளில் 36.29 விழுக்காடு வாக்குகளை பெற்றார். இரண்டு பேருக்குமிடையேயான வாக்கு வித்தியாசம் 33,445 ஆகும்.
மேற்கோள்கள்
பகுப்பு:தமிழ்நாடு சட்டமன்ற இடைத்தேர்தல்கள்
ஜாகுவார் தங்கம்
தங்கபழம் (பிறப்பு: 6 சூன் 1954 ) ஜாகுவார் தங்கம் என்ற திரைப் பெயரைக் கொண்ட சண்டைப் பயிற்சியாளராவார். இவர் இந்தியத் திரைப்படத்துறையில் பெரும்பாலும் அனைத்து பிராந்திய மொழிகளிலும் பணிபுரிந்தவர் என்றாலும் முதன்மையாக தமிழகத் திரைப்படத்துறையில் பணியாற்றியுள்ளார். இவர் தன் ஆறு வயதில் சிலம்பத்தை கற்கத் தொடங்கினார். இவருக்கு 1978 இன் நடுவில் மலையாள இயக்குனர் திரு. சந்திரகுமார் ஜாகுவார் தங்கம் என்று பெயரிட்டார். சந்திரகுமாரின் இந்தி நாடகமான மீனா பஜார் (1978) இல் சண்டைப் பயிற்சியாளராக அறிமுகமானதைத் தொடர்ந்து, இவரது சண்டைப் பயிற்சியாளர் பணியானது திரைப்படத் துறையில் துவங்கியது.
ஜாகுவார் தங்கத்தை துவக்கத்தில் கண்டறிந்தவர் எம்.ஜி.ஆர் ஆவார். தற்போது வரை ஜாகுவார் தங்கம் இந்தியாவில் கிட்டத்தட்ட எல்லா மொழிகளிலும் 1000+ படங்களை முடித்துள்ளார். ஜாகுவார் தங்கம் ஐந்து தமிழ் திரைப்படங்களுக்கு சிறந்த சண்டைப் பயிற்சியாளருக்கான  தமிழக அரசின் திரைப்பட விருதுகள் நான்கை வென்றுள்ளார். சண்டைப் பயிற்சியைத் தாண்டி இவர் திரைப்பட நடிகர், தயாரிப்பாளர், திரைக்கதை ஆசிரியர்,  இயக்குநராகவும்  பணியாற்றியுள்ளார். மேலும் சண்டைப் பயிற்சியாளர் பணி வாழ்க்கையைத் தவிர, சமூக செயல்பாடுகள் மற்றும் அரசியல் சூழலில் ஆர்வம் கொண்டவராக உள்ளார்.
ஆரம்ப கால வாழ்க்கை
ஜாகுவார் தங்கம் தமிழ்நாட்டின், தூத்துக்குடி, கொம்மடிக்கோட்டையில் 6 சூன் 1954 இல் பிறந்தார். இவரது தாயார் சின்னம்மாள் ஒரு இல்லத்தரசி, இவரது தந்தை எஸ். கே. பால்பாண்டியன் நாடார் ஒரு நில உரிமையாளர் மற்றும் விவசாயி ஆவார். இவருக்கு தங்க பழம் நாடார் என்று பெயரிடப்பட்டது. இவர்தான் குடும்பத்தில் இளையவர். இவருக்கு நான்கு அண்ணன்கள் மற்றும் நான்கு அக்காக்கள்கள் உண்டு. இவர் தனது குழந்தை பருவத்தில், தனது தாயை இழந்தார். அதன்பிறகு ஜாகுவார் தங்கத்தின் வளர்ச்சியில் அவரது அக்காள் சக்திக் கனி மற்றும் அவரது கணவர் ஜெயராஜ் நாடார் கவனம் செலுத்தினார்கள்.
ஆரம்ப கால வாழ்க்கையில்
இடது|thumb| ஜாகுவார் தங்கம் தனது 40 வயதில் ஜாகுவார் தங்கம் சிலம்பத்தை தன் ஆறு வயதில் கற்கத் தொடங்கினார். அன்றிலிருந்து இப்போது வரை 27 தற்காப்புக் கலைகளில் தேர்ச்சி பெற்ற ஒரே நபர் இவர் தான்.
திருச்சியில் உள்ள வெல்ல மண்டியில் தனது பத்தொன்பது வயதில், தமிழ்நாட்டின் முன்னாள் முதல்வரான ம. கோ. இராமச்சந்திரன் முன்னிலையில் தனக்கு சிலம்பத்தில் உள்ள திறமையைக் காட்டினார். இதன்பிறகு இவரின் சண்டைப் பயிற்சிக்கலையை மேம்படுத்த சென்னைக்கு அழைத்துச் சென்றார். ஜாகுவார் தங்கம் இந்த வாய்ப்பைப் பயன்படுத்தி எம்ஜியாருடன் சென்று தன்னை வடிவமைத்துக் கொண்டார். இவர் தச்சிணாமூர்த்தி ஆச்சாரியரிடமிருந்து சண்டைப் பயிற்சிக் கலையை கற்கத் தொடங்கினார், பின்னர் டோனி பொன்னையா என்பவரிடமிருந்து சீன பாணியிலான சிட்டோரியன் கலையில் தேர்ச்சி பெற்றார். ஜாகுவார் தங்கம் தமிழ்நாட்டின் மேற்கு பிராந்திய மலைகளில் மட்டுமே வசித்து வந்த சில சித்தர்களிடமிருந்து ஆயுர்வேதத்தைக் கற்றுக்கொண்டார்.
திரைப்பட வாழ்க்கை
பிரபல தமிழ் நடிகரான விசயகாந்து முக்கிய கதாபாத்திரத்தில் நடித்த வெற்றி என்ற  திரைப்படத்தில் சண்டைக் கலைஞராக தனது திரைப்பட வாழ்க்கையைத் தொடங்கினார். தமிழ் திரைப்படமான வைகாசி பொறந்தாச்சு படத்தில் சண்டைப் பயிற்சியாளராக தமிழ் திரைப்படத் துறையில் தனது வாழ்க்கையைத் தொடங்கினார். இரசினிகாந்து ஒரே ஹாலிவுட் திரைப்படமான பிளட் ஸ்டோன் என்ற ஹாலிவுட் திரைப்படத்தில் பணியாற்றினார். மூத்த நடிகர் கமல்ஹாசனுடன் மகராசன் படத்தில் பணியாற்றினார்.
தற்போது வரை ஜாகுவார் தங்கம் இந்தியத் திரைப்படத்துறையில் கிட்டத்தட்ட எல்லா மொழிகளிலும் 1000 க்கும் மேற்பட்ட திரைப்படங்களில் பணியாற்றியுள்ளார்.
தனிப்பட்ட வாழ்க்கை
ஜாகுவார் தங்கம் சாந்தி என்பவரை மணந்தார். சாந்தியின் பூர்வீகம் தூத்துக்குடி மாவட்டத்தில், புதுக்கோட்டைக்கு அருகிலுள்ள சக்கம்மாள்புரம் என்றாலும் சென்னையில் 24 செப்டம்பர் 1963 இல் பிறந்தார். அவருக்கு எம். ஜி. ஆரால் பெயர் சூட்டப்பட்டது. இவர்களின் திருமணம் 1984 செப்டம்பர் 9 அன்று சென்னையின் தியாகராய நகரில் உள்ள பசும்பொன் முத்துராமலிங்க தேவர் திருமண மண்டபத்தில் நடந்தது. இந்த தம்பதிக்கு விஜய சிரஞ்சீவி மற்றும் ஜெய் ஜே. ஜாகுவார் என்ற இரு மகன்கள் உள்ளனர். இருவரும் சண்டைப் பயிற்சியாளர்களாகவும், நடிகர்களாகவும் தமிழ் சினிமாவில் இயங்கிவருகின்றனர். விஜய் சிரஞ்சீவி தனது தந்தை இயக்கிய சூர்யா (2008) படத்தின் மூலம் நடிகராக அறிமுகமானார்.
வெளி இணைப்புகள்
பகுப்பு:தமிழ்நாட்டுத் திரைப்பட இயக்குனர்கள் பகுப்பு:தமிழ்நாட்டு நடிகர்கள் பகுப்பு:தூத்துக்குடி மாவட்ட நபர்கள் பகுப்பு:தமிழ்த் திரைப்பட இயக்குநர்கள் பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள் பகுப்பு:1956 பிறப்புகள்
சாவித்திரி கனோல்கர்
சாவித்திரிபாய் கனோல்கர் (Savitri Bai Khanolkar) (இயற்பெயர் Eve Yvonne Maday de Maros, 20 சூலை 1913 – 26 நவம்பர் 1990) இந்திய இராணுவத்தினருக்கு வழங்கப்படும் பரம் வீர் சக்கரம் மற்றும் பிற உயர்ந்த விருதுகளின் வடிவமைப்பாளர் ஆவார். சாவித்திரி கனோல்கர் ஒரு ஓவியரும் ஆவார்.
கேப்டன் விக்ரம் இராம்ஜி கனோல்கர் சுவிட்சர்லாந்தில் இராணுவப் பயிற்சி மேற்கொண்டிருந்த போது, 1932-இல் சாவித்திரிபாயை மணந்து கொண்டார். 1947-இல் இந்திய விடுதலைக்குப் பின்னர், மேஜர் ஜெனரல் ஹிரா லால் அடல் வேண்டுகோளின் பேரில், போர்க் காலத்தில் மற்றும் அமைதிக் காலத்தில் இராணுவத்தினரின் வீர தீர செயல்களுக்காக வழங்கும் பரம் வீர் சக்கரம், அசோகச் சக்கரம் போன்ற விருதுகளை வடிவமைக்க கேட்டுக் கொள்ளப்பட்டார்.
தற்செயலாக இவர் வடிவமைத்த முதல் பரம் வீர் சக்கரம் விருது, இவரது மூத்த மகள் குமுதினியின் கணவரின் அண்ணனான சோம்நாத் சர்மாவிற்கு 1947-இல் வழங்கப்பட்டது.
அடிக்குறிப்புகள்
பகுப்பு:இந்தியப் பெண்கள்
அலுகுறும்பர்
அலுகுறும்பர் என்னும் பழங்குடியினர் தமிழகப் பழங்குடிகள் வகையைச் சேர்ந்தவர்கள். இவர்கள் நீலகிரி மலையில் வசித்து வருகின்றனர். இவர்களுடைய மூதாதையர்கள் பழைய பல்லவ மரபினை சேர்ந்தவர்களாவர். இவர்கள் கன்னடம் கலந்த கலப்பு மொழி ஒன்றைப் பேசிவருகின்றனர். இவர்கள் பெட்டகுறும்பர் எனவும், முள்ளு குறும்பர் என்றும் அழைக்கப்படுகின்றன்ர். யானைகளை பிடிப்பது இவர்களது தொழில் ஆகும். யானைகளின் எண்ணிக்கையை கணக்கிடுவோர் இவர்களை நாடிபோகின்றனர். ஏனெனில் இவர்கள் யானைகளை இனம் பிரித்து அடையாளம் காட்டுகின்றனர்.
பகுப்பு:தமிழகப் பழங்குடிகள் பகுப்பு:இந்தியப் பழங்குடிகள்
சார்ல்ஸ் கிளார்க்
'சார்ல்ஸ் கிளார்க், ( Charles Clarke ), பிறப்பு: திசம்பர் 22 1910, இறப்பு: நவம்பர் 6 1997),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 28 முதல்தர துடுப்பாட்டப் போட்டிகளில் கலந்து கொண்டுள்ளார். 1929-1947 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சார்ல்ஸ் கிளார்க் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1910 பிறப்புகள் பகுப்பு:1997 இறப்புகள் பகுப்பு:டெர்பிசையர் துடுப்பாட்டக்காரர்கள்
ஜெ. ஹெலன் டேவிட்சன்
'''ஜெ. ஹெலன் டேவிட்சன்' (J. Helen Davidson'') 2009 ஆம் ஆண்டு நடைபெற்ற தேர்தலில், திராவிட முன்னேற்றக் கழக வேட்பாளராக 15 வது மக்களவைக்கு தேர்ந்தெடுக்கப்பட்ட இந்திய அரசியல்வாதி ஆவார். ஒரு ஆசிரியரான இவர், அறிவியலில் இளங்கலை பட்டம் பெற்றவர். மேலும், கிறிஸ்தவ நாடார் சமூகத்தைச் சேர்ந்தவர். கன்னியாகுமரி மக்களவைத் தொகுதியைப் பிரதிநிதித்துவப்படுத்திய முதல் பெண் நாடாளுமன்ற உறுப்பினரான இவர் 1993 இல் டேவிட்சனை மணந்தார். ஹெலன் திராவிட முன்னேற்றக் கழகத்தைச் சேர்ந்தவர். கன்னியாகுமரி மாவட்டத்தில் திமுகவின் வளர்ச்சிக்கு இவரது குடும்பம் முக்கியப் பங்காற்றியது.
கல்வி
ஹெலன் டேவிட்சன் நாகர்கோவிலில் உள்ள சிறுமலர் பெண்கள் மேல்நிலைப் பள்ளியில் பயின்றார். நாகர்கோவில், புனித சிலுவை கல்லூரியில் இளங்கலைப் பட்டம் பெற்றார். பட்டம் பெற்றதும், அகஸ்தீஸ்வரத்தில் உள்ள விவேகானந்தா கல்லூரியில் முதுகலைப் பட்டமும், அண்ணாமலைப் பல்கலைக்கழகத்தில் கல்வியில் இளங்கலைப் பட்டமும் பெற்றார்.
மேற்கோள்கள்
பகுப்பு:15வது மக்களவை உறுப்பினர்கள் பகுப்பு:1971 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:கன்னியாகுமரி மாவட்ட நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
செல்லதுரை
செல்லதுரை (Chelladurai) என்பவர் ஒரு இந்திய நகைச்சுவை நடிகர். இவர் தமிழ் படங்களில் பணிபுரிந்தார். இவர் 350 க்கும் மேற்பட்ட படங்களில் நடித்துள்ளார்.
தொழில்
செல்லதுரை தூறல் நின்னு போச்சு (1982) படத்தின் மூலம் நடிகராக அறிமகமானார். நடிகர் வடிவேலுவுடனான நகைச்சுவைக் காட்சிகளுக்காக இவர் அறியப்படுகிறார்.
ஸ்ரீ (2002) படத்தில் பிரபா என்ற ஒயின் கடையின் உரிமையாளராக நடித்ததற்காக இவர் பிரபலமானார். இப்படக் காட்சியில், மரிமுத்து ( வடிவேலு ) கடை உரிமையாளரை தொலைபேசியில் அழைத்து கடை எப்போது திறக்கும் என்று கேட்கிறார். கடை மூடப்பட்டதாக உரிமையாளர் கூறுகிறார். வடிவேலு மது அருந்திவிட்டு, கடை உரிமையாளரை இரவில் பலமுறை தொந்தரவு செய்கிறார்.
இறப்பு
பல மாதங்களாக சிறுநீரக பிரச்சினைகளில் அவதிப்பட்ட காரணமாக செல்லதுரை சென்னையில் உள்ள கீழ்பாக்கம் அரசு மருத்துவமனையில் பிப்ரவரி 8 ஆம் தேதி  அனுமதிக்கப்பட்டார். உயர் இரத்த அழுத்தம் காரணமாக அவர் 7 பிப்ரவரி 2015 அன்று இறந்தார்.
குறிப்புகள்
பகுப்பு:தமிழ்த் திரைப்பட நடிகர்கள் பகுப்பு:தமிழ் நகைச்சுவை நடிகர்கள் பகுப்பு:2015 இறப்புகள்
இராபர்ட் பிங்காம்
2013 ஆம் ஆண்டில் இவருக்கு துருவப் பதக்கம் வழங்கப்பட்டது. இவ்விருது துருவப் பகுதிகள் பற்றிய அறிவைப் பெறுவதற்காக ஆராய்ச்சிகள் மேற்கொள்வதற்காக மிகுந்த இன்னல்களுக்கிடையே துருவப் பயணங்களை மேற்கொள்ளும் அங்கீகரிக்கப்பட்ட பிரித்தானிய குடிமக்களுக்கு  வழங்கப்படும் விருதாகும்.
மேற்கோள்கள்
பகுப்பு:வாழும் நபர்கள் பகுப்பு:பிரித்தானியப் புவியியலாளர்கள்
ஊர் நகரத்தின் வில் யாழ்கள்
ஊர் நகரத்தின் வில் யாழ்கள் (Lyres of Ur or Harps of Ur) நான்கு கம்பி இசைக்கருவிகளான வில் யாழ்களின் தொகுதியாகும். இந்த வில் யாழ்கள் தற்கால ஈராக் நாட்டின் தென் பகுதியில் உள்ள மெசொப்பொத்தேமியாவின் ஊர் நகரத்தின் அரச குடும்பத்தினர் கல்லறையை அகழாய்வு செய்த போது கண்டெடுக்கப்பட்டது. இவைகள் மெசொப்பொத்தேமியாவின் மூன்றாம் வம்சத்தின், கிமு 2550 - கிமு 2450க்கும் இடைப்பட்ட பழமையான தொல்பொருள் ஆகும். இதுவே உலகின் தொன்மையான தற்போது வரை இருக்கும் கம்பி இசைக்கருவியான வில் யாழ்கள் ஆகும். இவைகள் தற்போது இராக் மற்றும் பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது. வில் யாழ்களின் மரச்சட்டங்கள் சீரமைக்கப்பட்டுள்ளது.
இதனை 1929ல் பிரித்தானிய தொல்லியல் ஆய்வாளர் லியோனார்டு வுல்லி என்பவர் ஈராக் நாட்டின் ஊர் நகரத்தின் அகழாய்வில் கண்டுபிடித்தார். இந்த வில் யாழ்கள் 4,500 ஆண்டுகள் பழமையானவை.
மேற்கோள்கள்
பகுப்பு:சுமேரிய நாகரிகம் பகுப்பு:தொல்பொருட்கள் பகுப்பு:பிரித்தானிய அருங்காட்சியகத்தில் உள்ள தொல்பொருட்கள் பகுப்பு:கம்பி இசைக்கருவிகள் பகுப்பு:யாழ் பகுப்பு:மெசொப்பொத்தேமியா
குஜிலியம்பாறை வட்டம்
குஜிலியம்பாறை வட்டம் தமிழ் நாடு மாநிலத்தில் திண்டுக்கல் மாவட்டத்தில்  உள்ள ஒரு வட்டம் ஆகும். குஜிலியம்பாறை திண்டுக்கல் நகரிலிருந்து 44 கிமீ தூரத்தில் உள்ளது. இதன் கீழ் 24 வருவாய் கிராமங்கள் அமைந்துள்ளன. இவ்வட்டத்தில் குஜிலியம்பாறை ஊராட்சி ஒன்றியம் உள்ளது.
இருப்பிடம்:குஜிலியம்பாறை வட்டம், தமிழ்நாடு, இந்தியா
அமைவிடம்:10°67′97″N 78°11′28″E
மாவட்டம்:திண்டுக்கல் வட்டம்: குஜிலியம்பாறை                    குஜிலியம் பாறை வட்டம் தமிழ் நாட்டிலேயே வரடசி யான வட்டங்களில் ஒன்றாகும் மாணாவாரி விவசாயமே இங்கு அதிகளவில் நடக்கிறது
மேற்கோள்கள்
பகுப்பு:திண்டுக்கல் மாவட்ட வட்டங்கள்
புளுட்டோனியம்(III) புளோரைடு
புளுட்டோனியம்(III) புளோரைடு (Plutonium(III) fluoride) என்பது PuF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் புளோரினும் சேர்ந்து ஊதா நிறப் படிகங்களாக இவ்வுப்பு உருவாகிறது. புளுட்டோனியம் அணுக்களைச் சுற்றிலும் சிக்கலான ஒருங்கிணைப்பு கொண்ட மூவுச்சி முக்கோணப் பட்டகக் கட்டமைப்பான இலந்தனம் புளோரைடின் கட்டமைப்பை புளுட்டோனியம்(III) புளோரைடு ஏற்றுள்ளது.
வினைகள்
அணு மறுசெயலாக்க ஆலையில் புளுட்டோனியத்தை கரைசலில் இருந்து மீட்டெடுப்பதற்கான வழக்கமான புளுட்டோனியம் பெராக்சைடு முறைக்கு மாற்றாக புளுட்டோனியம்(III) புளோரைடு வீழ்படிவாக்கல் முறை ஆய்வு செய்யப்பட்டது. இம்முறை பாரம்பரிய முறையை விட குறைவான பயனுள்ள மீட்பு முறை என்று அமெரிக்காவிலுள்ள இலாசு அலமோசு தேசிய ஆய்வகத்தின் 1957 ஆம் ஆண்டு ஆய்வு கூறுகிறது. அதே நேரத்தில் அறிவியல் மற்றும் தொழில்நுட்பத் தகவல் அமெரிக்க அலுவலகம் நல்கை வழங்கிய ஒரு சமீபத்திய ஆய்வு இம்முறை மிகவும் பயனுள்ள முறைகளில் ஒன்று எனக் கண்டறிந்தது.
உலோக புளுட்டோனியத்தை கையாள்வது மிகவும் கடினம் என்பதனால் அதற்குப் பதிலாக புளுட்டோனியம்-காலியம் கலப்புலோகம் தயாரிக்க புளுட்டோனியம்(III) புளோரைடு பயன்படுத்தப்படுகிறது.
மேற்கோள்கள்
பகுப்பு:புளுட்டோனியம் சேர்மங்கள் பகுப்பு:புளோரைடுகள் பகுப்பு:ஆக்டினைடு ஆலைடுகள்
அம்ரித்சர் மக்களவைத் தொகுதி
அம்ரித்சர் மக்களவைத் தொகுதி (Amritsar (Lok Sabha constituency)), இந்திய மக்களவைக்கான தொகுதியாகும். இது பஞ்சாபில் உள்ள 13 மக்களவைத் தொகுதிகளில் ஒன்று.
எல்லைகள்
இந்த தொகுதியில் 9 சட்டமன்றத் தொகுதிகளைச் சேர்ந்த அனைத்து ஊர்களும் சேர்க்கப்பட்டுள்ளன.
சான்றுகள்
பகுப்பு:பஞ்சாப் (இந்தியா) மக்களவைத் தொகுதிகள் பகுப்பு:அமிர்தசரஸ் மாவட்டம்
எதிர்க்கோட்டை வேணுகோபால்சுவாமி கோயில்
எதிர்க்கோட்டை வேணுகோபால்சுவாமி கோயில் தமிழ்நாட்டில் விருதுநகர் மாவட்டம், எதிர்க்கோட்டை என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயிலில் வேணுகோபால சுவாமி, ருக்மணி, சத்யபாமா சன்னதிகளும், கருமிழ்வார், ஆழ்வார்கள், ஆஞ்சநேயர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் சனிக்கிழமைதோறும் முக்கியத் திருவிழாக்களாக நடைபெறுகின்றன.
மேற்கோள்கள்
பகுப்பு:விருதுநகர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உட்கோட்டை மாரியம்மன் கோயில்
உட்கோட்டை மாரியம்மன் கோயில் தமிழ்நாட்டில் அரியலூர் மாவட்டம், உட்கோட்டை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டேவிட் கிளார்க் (துடுப்பாட்டக்காரர், பிறப்பு 1967)
டேவிட் கிளார்க் (David Clarke ), பிறப்பு: சூன் 26 1967), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 ஏ-தர துடுப்பாட்டப் போட்டிகளில் கலந்து கொண்டுள்ளார். 1994-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேவிட் கிளார்க் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1967 பிறப்புகள் பகுப்பு:பெட்போர்ட்சையர் துடுப்பாட்டக்காரர்கள் பகுப்பு:வாழும் நபர்கள்
மீடியா பெஞ்சமின்
மீடியா பெஞ்சமின் (Medea Benjamin) (பிறப்பு சூசன் பெஞ்சமின் ; செப்டம்பர் 10, 1952) ஒரு அமெரிக்க அரசியல் ஆர்வலர் ஆவார். இவர் ஜோடி இவான்சு மற்றும் பிறருடன் கோட் பிங்கின் இணை நிறுவனராக இருந்தார். ஆர்வலரும் எழுத்தாளருமான கெவின் டானஹருடன் சேர்ந்து, நியாய வணிக வழக்கறிஞர் குழுவான "குளோபல் எக்ஸ்சேஞ்சை" உருவாக்கினார். 2000 ஆம் ஆண்டில் கலிபோர்னியாவில் ஐக்கிய அமெரிக்க மூப்பவைக்கு பசுமைக் கட்சி வேட்பாளராக இருந்தார்.
ஆரம்ப கால வாழ்க்கை
செப்டம்பர் 10, 1952 இல் பிறந்த சூசன் பெஞ்சமின் நீள் தீவிலுள்ள பிரீபோர்ட், நியூயார்க்கில் வளர்ந்தார். தான் ஒரு "நல்ல யூதப் பெண்" என்று சுயமாக விவரித்தார்.
டஃப்ட்ஸ் பல்கலைக்கழகத்தில் பயிலும்போது முதல் ஆண்டில், கிரேக்க புராணக் கதாபாத்திரமான மீடியாவின் பெயரை தனது பெயரின் முன்னொட்டாக மாற்றிக் கொண்டார்.
பின்னர், ஜனநாயக சமுதாயத்திற்கான மாணவர் அமைப்பில் சேர்ந்தார். பள்ளியை விட்டு வெளியேறி, ஐரோப்பா மற்றும் ஆப்பிரிக்கா வழியாகச் சென்று, பணம் சம்பாதிக்க ஆங்கிலத்தைக் கற்றுக் கொடுத்தார். பின்னர் அமெரிக்காவுக்குத் திரும்பி, கொலம்பியா பல்கலைக்கழகத்தில் பொது சுகாதாரத்திலும், மூக ஆராய்ச்சிக்கான புதிய பள்ளியில் பொருளாதாரத்திலும் முதுகலைப் பட்டங்களைப் பெற்றார். ஐக்கிய நாடுகளின் ஐக்கிய நாடுகளின் உணவு மற்றும் வேளாண்மை அமைப்பு, உலக சுகாதார அமைப்பு, சுவீடன் சர்வதேச மேம்பாட்டு நிறுவனம், மற்றும் உணவு மற்றும் மேம்பாட்டுக் கொள்கைக்கான நிறுவனம் ஆகியவற்றில் லத்தீன் அமெரிக்கா மற்றும் ஆப்பிரிக்காவில் பொருளாதார நிபுணரகவும், ஊட்டச்சத்து நிபுணராகவும் பத்து ஆண்டுகள் பணியாற்றினார். வலது|thumb|250x250px| [[இளஞ்சிவப்பு குறியீடு ( கோட் பிங்க் ) பேரணியில் மீடியா பெஞ்சமின்.உரையாற்றுகிறார்.]]
சொந்த வாழ்க்கை
மீடியா பெஞ்சமின் இரண்டு முறை திருமணம் செய்து கொண்டார். இரண்டு மகள்கள் உள்ளனர்.
தற்போது வாசிங்டன், டி. சி. மற்றும் சான் பிரான்சிஸ்கோவில் வசிக்கிறார்.
வெளி இணைப்புகள்
பகுப்பு:ஐக்கிய அமெரிக்கப் பெண்ணியவாதிகள் பகுப்பு:அமெரிக்க சுற்றுச்சூழல் செயற்பாட்டாளர்கள் பகுப்பு:வாழும் நபர்கள் பகுப்பு:1952 பிறப்புகள்
நா. கண்ணன்
thumb|right|நா. கண்ணன்
முனைவர் '''நா. கண்ணன்''' (நாராயணன் கண்ணன்) தமிழ் மரபு அறக்கட்டளை அமைப்பின் தலைவர்கள்; நிறுவனர்களில் ஒருவர் ஆவார். தமிழ் இலக்கிய, சரித்திர, கலை வடிவங்களை எண்ம (digital) வடிவில் மின்னுலகில் நிரந்தரப் படுத்தும் முயற்சியின் முன்னோடிகளில் ஒருவர்.
நா.கண்ணன் தொழில்முறையில் ஒரு அறிவியல் விஞ்ஞானி. மதுரைப் பல்கலைக் கழகத்திலும், ஜப்பானிலுள்ள எகிமே பல்கலைக் கழகத்திலும் இருமுறை முனைவர் பட்டம் பெற்றவர். சூழல் வேதிமவியல், சூழல் நச்சுவியல் போன்ற துறைகளில் தமிழகத்திலிருந்து வெளிநாட்டில் வசிக்கும் முக்கிய இந்திய விஞ்ஞானிகளில் இவரும் ஒருவர். H index எனும் அறிவியல் தர மானி இவரை உலகின் முதல் பத்து சிறந்த பேராசிரியர்களில் ஒருவர் என்றும், இவரது அறிவியல் வெளியீட்டுத்தரம் நோபல் பரிசு பெற்றோரின் தரத்திற்கு ஒப்பு என்று கூகுள் சொல்கிறது. இவர் 10 வருடங்கள் ஜெர்மனியின் கீல் பல்கலைக்கழகத்தில் (கடலாய்வு மையம் - IFM GEOMAR) பேராசிரியராக (C3) இருந்துவிட்டு, பின் கொரியக் கடலாய்வு மையத்தில் (KIOST) ஆசிய-பசிபிக் நாடுகளுக்கான உயர் பயிற்சி மையத்தின் இயக்குநராக செயல்பட்டு, மலேசிய புத்ரா பல்கலைக் கழகத்திலும், டெய்லர்ஸ் பல்கலைக் கழகத்திலும் பேராசிரியராக இருந்து ஓய்வு பெற்று, மலேசியாவில் விவேகப் பசுமை நடுவம் எனும் ஆலோசனை நிறுவனத்தின் இயக்குநராக இருக்கிறார்..
தமிழ் மரபு அறக்கட்டளை
இவ்வமைப்பின் மூலமாக காலத்தால் அழிவுறும் ஓலைச் சுவடிகளைப் பாதுகாக்கும் முயற்சியில் முதலில் இறங்கியவர். இது குறித்த விழிப்புணர்வை தொடர்ந்து தமிழ் மக்களிடையே எடுத்துச் செல்பவர். இதற்காக இருமுறை இந்தியக் குடியரசுத்தலைவர் டாக்டர். அப்துல் கலாம் அவர்களைச் சந்தித்து இந்திய மைய அரசின் கவனத்தை ஈர்த்திருக்கிறார். இந்திய மா-கணினி மையம் (பெங்களூர்) எடுத்தாளும் இந்திய இலக்க நூலகம் மற்றும் மில்லியன் புத்தகத் திட்டத்தில் தொடர்ந்து இவ்வமைப்பின் மூலமாகப் பங்களித்து வருகிறார்.
தமிழ் வரலாறு, கலை, இலக்கிய ஆவணப்பதிவுகள் இந்திய மண் தாண்டி காலனியாதிக்க அரசுகளிடம் உள்ளது அறிந்து பிரித்தானிய நூலகத்திலுள்ள புத்தகங்களை இலக்கப்பதிவாக்கும் முயற்சியையும் அறிமுகப்படுத்தியவர். தமிழ் மரபு அறக்கட்டளையின் மூலமாக தமிழின் முதல் முஸ்லிம் பெண் நாவலாசிரியை சித்தி ஜுனைதா பேகத்தின் எழுத்தைத் தமிழக இலக்கிய உலகில் பிரபலப்படுத்தினார். அது போல் சிட்டி சுந்தரராஜன் அவர்களின் மூலமாக தமிழின் முதல் புதினம் (நாவல்) இலக்கப்பதிவாகிறது. தமிழில் உருவாகிய முதல் நுதலியப்பொறி (optical character recognition software) வாசித்த 1941ம் ஆண்டுப் புத்தகமும் பரணிடப்பட்டது. அதே போல் தமிழ்ப் பாரம்பரியம் சார்ந்த பல குறுந்தகடுகளை த.ம.அ வெளியிட்டுள்ளது.
ஏனைய பணிகள்
கணித்தமிழ் இயக்கத்தின் மூத்த அமைப்பாளர்களுள் ஒருவர். தமிழ் வரிவடிவ அமைப்பு முயற்சிகளில் மெக்கிண்டாஷ் இயங்கு தளத்தில் முயன்று பார்த்தவர். இதற்காக கலிபோர்னியப் பல்கலைக்கழகப் (பெர்கிலி) பேராசிரியர் ஜியார்ஜ் ஹார்ட் அவர்கள் நடாத்திய பட்டறையில் கலந்து கொண்டவர். இது உத்தமம் எனும் அமைப்பு தோன்றி முறையாக எழுத்துச் சீர்மையில் இறங்கும் முன்னமே நடந்தது. உத்தமம் அமைப்பின் தொன்மை உறுப்பினர். பல வருடங்கள் ஐரோப்பிய கிளையின் தலைவராக செயல்பட்டு இருக்கிறார்.